Lisaks Lahesõjale saab ajaloost võtta tegelikult veel ühe näite, mis iseloomustab uue, infotehnoloogial põhineva sõjapidamisviisi konkurentsitut eelist vana, rasketehnikal põhineva süsteemi ees. Jutt on nimelt külmast sõjast, mis pingestas meie planeedi elu-olu nelja aastakümne kestel alates 1940te keskpaigast kuni 80te teise pooleni. Selles sõjas ei teinud peamised osapooled - USA ja Nõukogude Liit - teineteise pihta pea ühtegi pauku, vaid toimus tehniline ja sõjaline võidujooks ehk võidurelvastumine. Külm sõda sai alguse kurjuseimpeeriumi - Nõukogude Liidu - tahtest panna maksma oma ülemvõim kogu maailmas, millega ta oli algust teinud Teises maailmasõjas, alistades Ida-Euroopa. USA oli koos selleks loodud NATOga sunnitud taolisele ohtlikule katsele vastu astuma.